CELEX: 62010CA0544
Language: fi
Date: 2012-09-06 00:00:00
Title: Asia C-544/10: Unionin tuomioistuimen tuomio (kolmas jaosto) 6.9.2012 (Bundesverwaltungsgerichtin (Saksa) esittämä ennakkoratkaisupyyntö) — Deutsches Weintor eG v. Land Rheinland-Pfalz (Ennakkoratkaisupyyntö — Jäsenvaltioiden lainsäädännön lähentäminen — Kansanterveys — Tietojen antaminen kuluttajille ja kuluttajansuoja — Elintarvikkeiden merkinnät ja esillepano — ”Ravitsemusväitteen” ja ”terveysväitteen” käsitteet — Asetus (EY) N:o 1924/2006 — Viinin määrittely ”vatsaystävälliseksi” — Maininta vähähappoisuudesta — Juomat, jotka sisältävät yli 1,2 tilavuusprosenttia alkoholia — Terveysväitteiden kielto — Euroopan unionin perusoikeuskirja — 15 artiklan 1 kohta — Ammatillinen vapaus — 16 artikla — Elinkeinovapaus — Yhteensoveltuvuus)

27.10.2012   
            
            
               FI
            
            
               Euroopan unionin virallinen lehti
            
            
               C 331/3
            
         
      Unionin tuomioistuimen tuomio (kolmas jaosto) 6.9.2012 (Bundesverwaltungsgerichtin (Saksa) esittämä ennakkoratkaisupyyntö) — Deutsches Weintor eG v. Land Rheinland-Pfalz
      (Asia C-544/10) (1)
      
      (Ennakkoratkaisupyyntö - Jäsenvaltioiden lainsäädännön lähentäminen - Kansanterveys - Tietojen antaminen kuluttajille ja kuluttajansuoja - Elintarvikkeiden merkinnät ja esillepano - ”Ravitsemusväitteen” ja ”terveysväitteen” käsitteet - Asetus (EY) N:o 1924/2006 - Viinin määrittely ”vatsaystävälliseksi” - Maininta vähähappoisuudesta - Juomat, jotka sisältävät yli 1,2 tilavuusprosenttia alkoholia - Terveysväitteiden kielto - Euroopan unionin perusoikeuskirja - 15 artiklan 1 kohta - Ammatillinen vapaus - 16 artikla - Elinkeinovapaus - Yhteensoveltuvuus)
      (2012/C 331/04)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesverwaltungsgericht
      
         Pääasian asianosaiset
      
      
         Kantaja: Deutsches Weintor eG
      
         Vastaaja: Land Rheinland-Pfalz
      
         Oikeudenkäynnin kohde
      
      Ennakkoratkaisupyyntö — Bundesverwaltungsgericht — SEU 6 artiklan 1 kohdan ensimmäisen alakohdan tulkinta, luettuna yhdessä Euroopan unionin perusoikeuskirjan 15 artiklan 1 kohdan ja 16 artiklan kanssa, sekä 4 artiklan 3 kohdan tulkinta, luettuna yhdessä elintarvikkeita koskevista ravitsemus- ja terveysväitteistä 20.12.2006 annetun Euroopan parlamentin ja neuvoston asetuksen (EY) N:o 1924/2006 (EUVL L 404, s. 9), sellaisena kuin se on viimeksi muutettuna 9.2.2010 annetulla komission asetuksella (EU) N:o 116/2010 (EUVL L 37, s. 16), 2 artiklan 2 kohdan 5 alakohdan tai 10 artiklan 3 kohdan kanssa — Viinin kutsuminen vatsaystävälliseksi viittaamalla vähähappoisuuteen — Kielto esittää terveysväitteitä alkoholijuomista, joiden alkoholipitoisuus on yli 1,2 tilavuusprosenttia — Terveysväitteen käsite
      
         Tuomiolauselma
      
      
                  1)
               
               
                  Elintarvikkeita koskevista ravitsemus- ja terveysväitteistä 20.12.2006 annetun Euroopan parlamentin ja neuvoston asetuksen (EY) N:o 1924/2006, sellaisena kuin se on viimeksi muutettuna 9.2.2010 annetulla komission asetuksella (EU) N:o 116/2010, 4 artiklan 3 kohdan ensimmäistä alakohtaa on tulkittava siten, että ilmaisu ”terveysväite” kattaa myös merkinnän ”vatsaystävällinen” kaltaisen merkinnän, johon liittyy maininta siitä, että useiden kuluttajien haitallisena pitämien aineiden määrää on vähennetty.
               
            
                  2)
               
               
                  Se, että asetuksessa N:o 1924/2006, sellaisena kuin se on muutettuna asetuksella N:o 116/2010, kielletään poikkeuksetta viinin tuottajaa tai jakelijaa käyttämästä pääasiassa kyseessä olevan kaltaista väitettä, vaikka tämä väite sinänsä pitäisi paikkansa, on yhteensopivaa SEU 6 artiklan 1 kohdan ensimmäisen alakohdan kanssa.
               
            
         (1)  EUVL C 72, 5.3.2011.